**ΟΔΗΓΙΕΣ ΤΗΣ ΔΔΕ ΣΕΡΡΩΝ ΓΙΑ ΥΠΟΨΗΦΙΟΥΣ ΕΚΠΑΙΔΕΥΤΙΚΟΥΣ ΓΕΝΙΚΗΣ ΕΚΠΑΙΔΕΥΣΗΣ**

**(ΑΣΕΠ 1ΓΕ/2019 κλ. ΠΕ79)**

**Κατάρτιση Αξιολογικών Πινάκων για πλήρωση των κενών θέσεων εκπαιδευτικών πρωτοβάθμιας και δευτεροβάθμιας Γενικής Εκπαίδευσης καθώς και για την κάλυψη των λειτουργικών αναγκών των οικείων βαθμίδων εκπαίδευσης**

**ΑΝΑΚΟΙΝΩΣΗ**

**Πρόσκληση υποψήφιων εκπαιδευτικών Γενικής Εκπαίδευσης για την υποβολή δικαιολογητικών στο πλαίσιο της αριθμ. 1ΓΕ/2019 (ΦΕΚ 45/τ. Προκ. ΑΣΕΠ/24-12-2019) Προκήρυξης του Ανώτατου Συμβουλίου Επιλογής Προσωπικού.**

Από το Υπουργείο Παιδείας και Θρησκευμάτων ανακοινώνεται ότι με την αριθμ. 204654/Ε1/24-12-2019 (ΑΔΑ: ΨΤΩΑ46ΜΤΛΗ-Μ4Ν) πρόσκληση, καλούνται οι εκπαιδευτικοί Δευτεροβάθμιας Εκπαίδευσης, **κλάδου ΠΕ79** να υποβάλουν τα δικαιολογητικά με τα οποία αποδεικνύονται τα γενικά και απαιτούμενα προσόντα/κριτήρια/ιδιότητες που επικαλούνται για τη συμμετοχή τους στη διαδικασία κατάταξης με σειρά προτεραιότητας στους αξιολογικούς πίνακες Α΄ Γενικής Εκπ/σης του ΚΕΦ. Ε΄ του ν. 4589/2019 (ΦΕΚ 13 Α΄), στο πλαίσιο της αριθμ. 1ΓΕ/2019 [Προκήρυξης του ΑΣΕΠ](http://www.et.gr/idocs-nph/search/pdfViewerForm.html?args=5C7QrtC22wFqnM3eAbJzrXdtvSoClrL8QOHhv6y7tVntIl9LGdkF5_2sHZytA1Y08knBzLCmTXKaO6fpVZ6Lx3UnKl3nP8NxdnJ5r9cmWyIq-BTkXB0ftEAEhATUkJb0x1LIdQ163nV9K--td6SIubws7OxnAN3D0cx3JLMieHQIy91DbsOZiMflKY1QviEf)(ΦΕΚ 45/τ. Προκ. ΑΣΕΠ/24-12-2019) .

* **Προθεσμία υποβολής ηλεκτρονικών αιτήσεων συμμετοχής στο ΑΣΕΠ (**[**www.asep.gr**](http://www.asep.gr)**) :**

**Από Τετάρτη 15/01/2020 έως Δευτέρα 03/02/2020 και ώρα 14:00**

* **Προθεσμία υποβολής ειδικής έντυπης αίτησης κατάθεσης δικαιολογητικών σε Διεύθυνση Εκπαίδευσης:**

**Από Δευτέρα 13/01/2020 έως Τετάρτη 12/02/2020**

**Οι υποψήφιοι καλούνται να ακολουθήσουν τα παρακάτω βήματα:**

1. Να εγγραφούν (όσοι δεν έχουν ηλεκτρονικό φάκελο στον ΟΠΣΥΔ) ως χρήστες στο Ο.Π.ΣΥ.Δ. (<https://opsyd.sch.gr/>) αναζητώντας το σχετικό [Εγχειρίδιο Εγγραφής και Σύνδεσης Χρήστη](http://opsyd-files.sch.gr/2015-2016/%CE%95%CE%B3%CF%87%CE%B5%CE%B9%CF%81%CE%AF%CE%B4%CE%B9%CE%BF%20%CE%95%CE%B3%CE%B3%CF%81%CE%B1%CF%86%CE%AE%CF%82%20%CE%BA%CE%B1%CE%B9%20%CE%A3%CF%8D%CE%BD%CE%B4%CE%B5%CF%83%CE%B7%CF%82%20%CE%A7%CF%81%CE%AE%CF%83%CF%84%CE%B7.pdf). Επισημαίνουμε ότι δεν θα γίνεται αποδεκτή η κατάθεση δικαιολογητικών σε περίπτωση που δεν επιβεβαιώνεται η εγγραφή υποψηφίου στο ΟΠΣΥΔ.
2. Να **μελετήσουν προσεκτικά** την υπ’ αρ. 1ΓΕ/2019 Προκήρυξη του ΑΣΕΠ (ΦΕΚ 45/ τ. προκ. ΑΣΕΠ/24-12-2019) και την την υπ’ αρ. 204654/Ε1/24-12-2019 (ΑΔΑ: ΨΤΩΑ46ΜΤΛΗ-Μ4Ν) Πρόσκληση του ΥΠΑΙΘ και να επικεντρωθούν στα τυπικά και γενικά προσόντα που οι ίδιοι κατέχουν.
3. Να συμπληρώνουν την ειδική έντυπη αίτηση σύμφωνα με τις οδηγίες της υπ’ αρ. 204654/Ε1/24-12-2019 (ΑΔΑ:ΨΤΩΑ46ΜΤΛΗ-Μ4Ν) Πρόσκλησης του ΥΠΑΙΘ και τις διευκρινίσεις –επισημάνσεις της υπηρεσίας μας (επισυναπτόμενο αρχείο word με όνομα: ΔΔΕ ΣΕΡΡΩΝ\_ΕΠΙΣΗΜΑΝΣΕΙΣ ΓΙΑ ΕΙΔΙΚΗ ΕΝΤΥΠΗ ΑΙΤΗΣΗ).
4. Να προσέλθουν στη ΔΔΕ ΣΕΡΡΩΝ **έχοντας συμπληρωμένη την ειδική έντυπη αίτηση (πρωτότυπη και φωτοαντίγραφο αυτής) με όλα τα απαραίτητα δικαιολογητικά που επικαλούνται στις υποενότητες II & III της αίτησης**.
5. Να εκδώσουν παράβολο τριών (3) Ευρώ, μέσω της εφαρμογής ηλεκτρονικού παραβόλου ([www.gsis.gr](http://www.gsis.gr) ) και να καταβάλουν το αντίτιμο μέχρι τη λήξη της προθεσμίας υποβολής της ηλεκτρονικής αίτησης
6. Να συμπληρώσουν και υποβάλουν ηλεκτρονική αίτηση συμμετοχής στο ΑΣΕΠ, αποκλειστικά μέσω του διαδικτυακού τόπου ([www.asep.gr](http://www.asep.gr)). Η ηλεκτρονική αίτηση συμπληρώνεται σύμφωνα με τις ΓΕΝΙΚΕΣ ΟΔΗΓΙΕΣ ΣΥΜΠΛΗΡΩΣΗΣ ΗΛΕΚΤΡΟΝΙΚΩΝ ΑΙΤΗΣΕΩΝ που αναφέρονται στο παράρτημα Δ΄ της 1ΓΕ/2019 Προκήρυξης [του ΑΣΕΠ](http://www.et.gr/idocs-nph/search/pdfViewerForm.html?args=5C7QrtC22wFqnM3eAbJzrXdtvSoClrL8QOHhv6y7tVntIl9LGdkF5_2sHZytA1Y08knBzLCmTXKaO6fpVZ6Lx3UnKl3nP8NxdnJ5r9cmWyIq-BTkXB0ftEAEhATUkJb0x1LIdQ163nV9K--td6SIubws7OxnAN3D0cx3JLMieHQIy91DbsOZiMflKY1QviEf)(ΦΕΚ 45/τ. Προκ. ΑΣΕΠ/24-12-2019).

Τονίζουμε ότι η σειρά των παραπάνω ενεργειών είναι **ενδεικτική**.